2018-06-18

PASIŪLYMAS

DĖL LIETUVOS RESPUBLIKOS VALSTYBĖS TARNYBOS ĮSTATYMO nR. viii-1316 PAKEITIMO ĮSTATYMO PROJEKTUI nR. xIIIP-1596(2)

Siūloma keisti	Pasiūlymo turinys
str.	str. d.	p.

27	11	Argumentai: Seimo Teisės departamento teigimu, „Pagal keičiamo įstatymo 25 straipsnio nuostatas įstaigų vadovų ir karjeros valstybės tarnautojų vertinimą vykdytų tik jų vadovai (5 dalis), o vertinimo komisijos teiktų į pareigas priimančiam asmeniui išvadą dėl valstybės tarnautojų tarnybinės veiklos vertinimo, tik gavusios į pareigas priimančio asmens prašymą arba valstybės tarnautojo, nesutinkančio su tiesioginio vadovo tarnybinės veiklos vertinimu, kreipimąsi. Siūlomas teisinis reguliavimas svarstytinas nešališkumo ir skaidrumo principų aspektu. Juolab, atkreiptinas dėmesys, kad pagal Valstybės ir savivaldybių įstaigų darbuotojų darbo apmokėjimo įstatymo 14 straipsnio 10 dalies nuostatas analogišką pagal darbo sutartis dirbančių asmenų veiklos vertinimą tiesioginis vadovas atlieka kartu su biudžetinės įstaigos darbuotojų atstovavimą įgyvendinančiais asmenimis, t.y. profesinėmis sąjungomis. Todėl keičiamo įstatymo 25 straipsnio nuostatose siūlomas teisinis reguliavimas vertintinas kaip nustatantis blogesnę valstybės tarnautojų padėtį (palyginus su dirbančiaisiais pagal darbo sutartis asmenimis)“. Siekiant skaidrumo, nešališkumo ir valstybės tarnautojų komforto darbo aplinkoje, jų vertinimą turėtų atlikti ne galimai tam tikrą asmeninį nusistatymą turintis vienas asmuo, nepaisant to, ar šis nusistatymas būtų nepagrįstai neigiamas ar nepagrįstai teigiamas, bet kelių asmenų vertinimo komisija. Šios komisijos turėtų būti ne atsisakoma, ji kaip tik turėtų tapti viena iš pagrindinių priemonių valstybės tarnybą apsaugant nuo nekompetentingų darbuotojų. Pasiūlymas: Pataisyti Projekto 27 straipsnio 11 dalį ir ją išdėstyti taip: „11. Valstybės tarnautojo tarnybinės veiklos neeilinis vertinimas, kurį atlieka vertinimo komisija, atliekamas valstybės tarnautoją į pareigas priimančio asmens ar įstaigos vadovą į pareigas priimančio kolegialios institucijos vadovo sprendimu šiais atvejais“.

Teikia

Seimo narys	Rimantas Jonas Dagys